Subject: ზრდის ჰორმონისა და საკვები დანამატის შესყიდვა
From: Besik Datukishvili <[email-masked]>
To: Tamar Gabunia <[email-masked]>
Cc: Giorgi Tsotskolauri <[email-masked]>, [email-masked], [email-masked], [email-masked], [email-masked], [email-masked], Ekaterine Adamia <[email-masked]>
Date: Fri, 22 Nov 2019 05:17:02 +0000

დილა მშვიდობისა, ქალბატონო თამარ!

თქვენი დავალების შესაბამისად, წარმოგიდგენთ ინფორმაციას ზრდის ჰორმონისა და ფენილკეტონურიით დაავადებულ ბავშვთა საკვები დანამატის შესყიდვასთან დაკავშირებით.

1. ზრდის ჰორმონი - სომატოტროპინი (SOMATROPIN) რეკომბინანტული დნმ ტექნოლოგიის (recombinant DNA technology) გზით მიღებული ადამიანის სომატოტროპული ჰორმონი.

2019 წელს სს „გეფასგან“ შესყიდულია 39 600 მილიგრამი:

ü  მწარმოებელი - MERCK SERONO S.P.A

ü  წარმოშობის ქვეყანა - იტალია

ü  სავაჭრო დასახელება - საიზენი 8მგ. Click. Easy (SOMATOTROPIN)

ü  გამოშვების ფორმა - მგ ფხვნილი და გამხსნელი კანქვეშ შესაყვანი საინიექციო ხსნარის მოსამზადებლად შპრიცში

ü  ერთეულის (1 მგ) ფასი - 3.255 ევროს ექვივალენტი ეროვნულ ვალუტაში

ü  საერთო ღირებულება - 128 898 ევროს ექვივალენტი ეროვნულ ვალუტაში

2019 წელს მწარმოებელმა შეწყვიტა ზემოაღნიშნული ფორმით მედიკამენტის გამოშვება და გადავიდა მზა შპრიცებზე - მწარმოებლის მიერ შესაბამისი წერილი გამოგზავნილია ქალბატონი ეკატერინე ტიკარაძის სახელზე.

ამჟამად, იგივე მიმწოდებელი 1 მილიგრამ სომატოტროპინს გვთავაზობს 23 აშშ დოლარის ექვივალენტად ეროვნულ ვალუტაში და აღნიშნულის გათვალისწინებით, შესყიდვის სავარაუდო ღირებულება 3 220 920 ლარის ტოლი იქნება (2019 წლის არსებული ფასებით, იქნებოდა 501 413 ლარი).

მიმდინარე ეტაპზე, სათანადო წერილები დაეგზავნა ზრდის ჰორმონის სხვა მწარმოებლებს - „Pfizer, Inc.“-ს, „Novo Nordisk a/s Denmark“-ს და „Sandoz“-ს.

2019 წლის 22 ნოემბრის მდგომარეობით, პასუხი მივიღეთ კომპანია „Novo Nordisk a/s Denmark“-სგან, რომელმაც შემოგვთავაზა საკუთარი წარმოების ფარმაცევტული პროდუქტი „Norditopin®“. ერთეულის (1 მგ) ფასი - 6 ევრო. თუმცა, აქვე აღსანიშნავია, რომ „Norditopin®“ ამჟამად საქართველოში რეგისტრირებული არ არის და მისი შესყიდვის შემთხვევაში, სავარაუდოდ, საჭირო იქნება საქონლის ერთჯერადი ნებართვის საფუძველზე შემოტანა.

რაც შეეხება „Pfizer, Inc.“-ს და „Sandoz“-ს, მათთან მიმდინარეობს წერილობითი/სატელეფონო კომუნიკაცია, თუმცა, კონკრეტული პასუხი ჯერ-ჯერობით პასუხები არ მიგვიღია.

2. ფენილკეტონურიით დაავადებულ ბავშვთა სამკურნალო საკვები დანამატი.

0-3 წლამდე ბავშვებისთვის, დანამატის შესყიდვა განხორციელდება 2019 წლის საბიუჯეტო ასიგნებათა ფარგლებში ჩატარებული ტენდერის ანალოგიურ ფასად.

რაც შეეხება სამ წელზე მეტი ასაკის ბენეფიციარებს, მათთვის 2019 წელს, შპს „ნუტრილაინისგან“ შესყიდულია 1 500 000 გრ საკვები დანამატი - ცილის (მოქმედი აქტიური ნივთიერება ამინომჟავების სპეციალური ნაკრები).

ü  მწარმოებელი - ნუტრიცია

ü  წარმოშობის ქვეყანა - დიდი ბრიტანეთი

ü  სავაჭრო დასახელება - PAM-1, PAM-2, PAM-3

ü  გამოშვების ფორმა - 500 გრამიანი ქილა

ü  ერთეულის (1 გრ ცილის) ფასი - 0.10213 ევროს ექვივალენტი ეროვნულ ვალუტაში

ü  საერთო ღირებულება - 153 192.33 ევროს ექვივალენტი ეროვნულ ვალუტაში

2019 წელს მწარმოებელმა შეწყვიტა ზემოაღნიშნული სავაჭრო დასახელებით საკვები დანამატის გამოშვება. მათ ნაცვლად, შპს „ნუტრილაინი“ გვთავაზობს 2 დასახელების ახალ პროდუქტს, ერთეულის (1 გრ ცილის) ფასით - 0,2 ევროს ექვივალენტი ეროვნულ ვალუტაში. აღნიშნულის გათვალისწინებით, შესყიდვის სავარაუდო ღირებულება 1 020 000 ლარის ტოლი იქნება (2019 წლის არსებული ფასებით, იქნებოდა 520 853.92 ლარი).

მიმდინარე ეტაპზე, სათანადო წერილები დაეგზავნა საკვები დანამატის სხვა მწარმოებლებს - „Piam Farmaceutici S.p.A.“-ს და „Mead Johnson & Company, LLC“-ს, თუმცა, ჯერ-ჯერობით პასუხები არ მიგვიღია.

ახალი ინფორმაციის სააგენტოში შემოსვლის შემთხვევაში, გაცნობებთ დამატებით.

საუკეთესო სურვილებით,

ბესიკ დათუკიშვილი

სსიპ სოციალური მომსახურების სააგენტოს

შესყიდვების სამმართველოს უფროსი

ტელ.: 577 730 742